钦定古今图书集成/明伦汇编/官常典/第003卷
## 钦定古今图书集成/明伦汇编/官常典/第003卷

| 钦定古今图书集成 明伦汇编 第三卷 |

| |

钦定古今图书集成明伦汇编官常典

第三卷目录

官常总部汇考三

皇清一〈崇德二则　顺治十一则〉

官常典第三卷

### 皇清一

### 太宗文皇帝崇德元年

《大清会典》回避仪：

王公官员相遇，或让道，或迥避，礼各不同。凡以明等威，崇敬让也。崇德元年，定亲王出行，郡王遇让道行。贝勒遇执事回避，让道旁行。贝子、镇国公、固伦额驸、和硕公主、额驸，遇勒马鞠躬，侧立道旁候过。辅国公、镇国将军、民公、都统、尚书以下，遇俱下马，立道旁候过。固伦公主、和硕公主，遇相让。尊长在先，分路行。郡主以下。县君以上。遇停车候过。

郡王出行，贝勒、公主以下、遇与遇亲王回避，仪同。

贝勒出行，贝子、镇国公、固伦额驸、和硕公主、额驸，遇让道旁行。辅国公、镇国将军、民公、都统、尚书，遇勒马侧立道旁候过。辅国将军、副都统、侍郎等官以下，遇下马，立道旁候过。固伦公主、和硕公主，遇贝勒让道行。郡主、县主、郡君，遇相让分路行。县君遇停车候过。

贝子出行，镇国公、和硕公主、额驸，遇各分路行。辅国公、镇国将军、民公、都统、尚书，遇让道旁行。辅国将军、副都统、侍郎及参领等官，遇勒马侧立道旁候过。佐领等官以下，遇俱下马候过。固伦公主、和硕公主，遇贝子勒马候过。郡主、县主，遇贝子让道行。郡君、县君，遇相让分路行。镇国公出行，辅国公、镇国将军、民公、都统、尚书、遇分路行。辅国将军、副都统、侍郎及参领等官、遇勒马侧立道旁候过。佐领以下等官、遇俱下马、候过

辅国公出行，镇国将军、都统尚书等官、遇分路行。辅国将军、副都统侍郎等官、遇让道旁行。奉国将军、参领佐领等官、遇勒马立于道旁候过。护军校、骁骑校等官、及军民人等、遇俱下马候过。

镇国将军出行，辅国将军、副都统侍郎等官、遇分路行，奉国将军、参领佐领等官、遇勒马立于道旁候过。《护军校》、骁骑校等官、及军民人等、遇俱下马候过。

辅国将军出行。奉国将军参领等官、遇让道旁行。佐领等官、遇勒马候过。护军校、骁骑校等官、及军民人等、遇俱下马候过

奉国将军出行。佐领等官、遇让道行。护军校、骁骑校等官、及军民人等、遇勒马候过

凡闲散宗室、遇亲王以下、辅国将军以上、俱下马。遇民公以下大臣、俱不下马、分路行

凡觉罗有职者、各照品级回避。无职者、遇亲王以下、辅国将军以上、俱下马。遇民公都统尚书等官、俱引马回避。其馀各官、俱不回避、让道行。凡奉

钦差、及赍、捧

敕旨。或

钦赐恩赏者、遇王等于道。及过王府门不下马。

凡过诸王府门。是年定“亲王府门，郡王过，并随从人员俱不下马。贝勒过，鞠躬趋马过” ，随从人员俱下马。亲王妃、郡王妃过，序长幼，应下舆者步行过，不应下舆者径过。随从妇女各照其主。固伦公主、和硕公主、郡主、县主过，并随从妇女俱不下车马，随从人员俱下马。郡君、县君过，不下舆。随从男妇俱下车马。贝子、和硕公主、额驸、民公以下官员及军民人等过，俱下马。贝勒夫人以下官员命妇及军民人等妇女过，俱下车马。

郡王府门与亲王同

贝勒府门，贝子、镇国公过，不下马，随从人员俱下马。辅国公、和硕公主、额驸、民公以下官员及军民人等过，俱下马。贝勒夫人过，序长幼，应下舆者步行过，不应下舆者径过。随从妇女，各照其主。郡君、县君过，并随从妇女俱不下车马。随从人员俱下马。贝子、夫人以下官员、命妇及军民人等妇女过，俱下车马。

官员礼

凡大小官员行礼，类依品级等次。故相遇有让道回避之分，相见有序坐庭参之别。

京官回避仪

崇德元年定“固伦额驸出行，镇国公、和硕公主额驸遇分路行，辅国公、镇国将军、民公、都统、尚书等官，遇让道旁行。辅国将军、副都统、侍郎、参领等官，遇勒马立于道旁候过。” 佐领等官以下，遇俱下马候过。若额驸系亲王、郡王、贝勒，各照本爵。

《超品公》《和硕公主》、额驸出行，都统、精奇尼哈番、尚书等官、遇让道旁行。副都统、侍郎、参领等官、遇勒马立于道旁候过。佐领等官以下、遇俱下马候过。若额驸系亲王、郡王、贝勒、贝子、则各照本爵

民公、郡主、额驸出行，“都统精奇尼哈番尚书等官、遇分路行。副都统侍郎等官、遇让道旁行。参领佐领等官、遇勒马立道旁候过。” “护军校、骁骑校等官、及军民人等、俱下马候过。”

都统精奇尼哈番尚书、县主、额驸出行，副都统侍郎等官、遇让道旁行。参领佐领等官、遇勒马立于道旁候过。“护军校、骁骑校等官、及军民人等、俱下马候过。”

内大臣、副都统、护军统领、前锋统领、郡君、额驸、大学士、侍郎等官出行，参领等官、遇让道旁行。“佐领等官遇勒马候过。” 护军校、骁骑校等官、及军民人等、俱下马候过。

一等侍卫、护卫参领、前锋参领、县君额驸、学士、满启心郎、郎中等官、出行。佐领等官、遇让道旁行。护军校、骁骑校等官、及军民人等、俱勒马候过

二等侍卫、护卫乡君、额驸、佐领、汉启心郎、员外郎等官出行，护军校、骁骑校等官、及军民人等、遇让道行

凡超品公以下文武各官命妇、俱照本夫回避例

凡奉

钦差、及捧赍

敕旨。或

钦赐恩赏者、遇应回避官、不下马、分路行

太宗文皇帝崇德　年。

《大清会典》：“内外王公相见仪。”

崇德间，定外藩亲王见内亲王，内亲王出殿，降阶迎，“内亲王居左，外亲王居右，俱由中门入。内亲王在东，向西立，外亲王在西，向东立。外亲王行二跪六叩头礼” ，内亲王答礼毕，内亲王坐于东，外亲王坐于西。其随从官员于殿外行“二跪六叩头礼” ，随伊主后坐。宴毕，随从官员先行“一跪一叩头礼，外亲王离位行一” 跪一叩头礼。内亲王答礼。外亲王起行。内亲王送至阶下回府。本府官送出府门外。

外藩郡王见内亲王，内亲王出殿迎，不降阶。内亲王由中门先入，外郡王随后入。内亲王在东，向西立，外郡王在西，向东立。外郡王行二跪六叩头礼，内亲王跪受半礼，答半礼毕，内亲王坐于东，外郡王坐于西。其随从官员于殿外行“二跪六叩头礼” ，随伊主后坐。宴毕，随从官员先行“一跪一叩头礼，外郡王离位行” 一跪一叩头礼。内亲王答跪、拱手不叩。外郡王起行。内亲王送出殿、不降阶。惟本府官送出府门外。

外藩贝勒见内亲王，内亲王离坐，迎不出殿。外贝勒由西旁门入，行“二跪六叩头礼。” “内亲王躬身拱手。” 礼毕，内亲王坐于中，外贝勒坐于西旁，其随从官员于殿外行“二跪六叩头礼” ，随伊主后坐。宴毕，随从官员先行“一跪一叩头礼” ，外贝勒离位，行“一跪一叩头礼。” 内亲王躬身拱手，外贝勒起行。内亲王不送，本府官送出府门外。外藩贝子见内亲王，部堂官引进殿外贝子行二跪六叩头礼，内亲王躬身拱手坐受。礼毕，外贝子在西侧坐，其随从官员于殿外行“二跪六叩头礼” ，随伊主后坐。宴毕，贝子离位，行一跪一叩头礼，内亲王躬身拱手坐受。随从官员在殿外行一跪一叩头礼，外贝子起行，内亲王不送，本府官送出府门外。

外藩公见内亲王礼与外藩贝子见内亲王礼同。

外藩亲王见内郡王，内郡王迎至大门。内郡王居东，外亲王居西，俱由中门入。内郡王在东向西立，外亲王在西向东立，对行“二跪六叩头礼” 毕，内郡王坐于东，外亲王坐于西。其随从官员行“二跪六叩头礼” ，随伊主后坐。宴毕，随从官员。

先行“一跪一叩头礼。” 外亲王内郡王各就坐、行一叩头礼。外亲王起行。内郡王送至大门内回。本府官送出府门外。

外藩郡王见内郡王礼与外藩亲王见内亲王礼同。

外藩贝勒见内郡王礼与外藩郡王见内亲王礼同。

外藩贝子见内郡王礼与外藩贝勒见内亲王礼同。

外藩公见内郡王礼与外藩贝子见内亲王礼同。

外藩亲王见内贝勒，内贝勒出府门外迎。内贝勒居东，外亲王居西，俱由中门入。“外亲王先行，内贝勒稍后，外亲王在西、向东立，内贝勒在东、向西立，对行一跪三叩头礼” 毕，外亲王坐于西，内贝勒坐于东，其随从官员行“一跪三叩头礼” ，随伊主后坐。宴毕，随从官员先行一跪一叩头礼，外亲王、内贝勒各就坐行一“叩头礼。” 起行时，让外亲王先行，内贝勒稍后，送出府门外。外藩郡王见内贝勒，内贝勒迎至大门。“内贝勒居东，外郡王居西，俱由中门入。外郡王在西、向东立，内贝勒在东、向西立，对行一跪三叩头礼。” 毕，外郡王坐于西，内贝勒坐于东。其随从官员行一跪三叩头礼，随伊主后坐。宴毕，随从官员先行“一跪一叩头礼，外郡王、内贝勒各就坐行一叩头礼。” 外郡王起行，内贝勒送至大门回，本府官送出府门外。

外藩贝勒见内贝勒礼与外藩郡王见内郡王礼同。惟初见时，内外贝勒各行“一跪三叩头礼” ，随从官员亦行“一跪三叩头礼。”

外藩贝子见内贝勒礼与外藩贝勒见内郡王礼同。惟初见时，外贝子行“一跪三叩头礼，内贝勒跪而拱手，随从官员亦行一跪三叩头礼。” 《外藩公》见内贝勒礼与外藩贝子见内郡王礼同，惟初见时，外藩公及随从官员俱行“一跪三叩头礼。”

外藩亲王、郡王、贝勒见内贝子公，内贝子公出大门外迎。外亲王等居西先入，内贝子公居东后入。外亲王等在西、向东立，内贝子公在东、向西立，对行一跪一叩头礼。毕，外亲王等坐于西，内贝子公坐于东，其随从官员行一跪一叩头礼。内贝子公于座拱手，随从官员各随伊主后坐。宴毕，随从官员先行一跪一“叩头礼，内贝子公仍于座拱手。外《亲王》等内《贝子公》各就坐行一叩头礼。《外亲王》等起行。内《贝子公》送出大门外，候乘马” 方回。

外藩贝子见内贝子，内贝子出堂迎。内贝子居东，外贝子居西，俱由中门入。内贝子在东，向西立，外贝子在西，向东立。外贝子行一跪一叩头礼，内贝子答礼毕，内贝子坐于东，外贝子坐于西。其随从官员行一跪一叩头礼，随伊主后坐。宴毕，随从官员先行“一跪一叩头礼，外贝子离位行一跪一叩头礼” ，内贝子答礼。外贝子起行。内贝子送出堂。本府官送出府门外。

外藩公见内贝子礼与外藩贝子见内贝勒礼同。惟初见时，外藩公及随从官员俱行一跪一叩头礼。

外藩贝子见内公，内公出大门迎。外贝子居西，内公居东，俱由中门入。内公在东向西立，外贝子在西向东立，对行一跪一叩头礼毕，外贝子坐于西，内公坐于东，随从官员行“一跪一叩头礼” ，随伊主后坐。宴毕，随从官员先行一跪一叩头礼。外贝子与内公各就坐，对行一叩头礼。外贝子起行，内公送至大门，本府官送出府门外。外藩公见内公礼、与外藩贝子见内贝子礼同。

### 世祖章皇帝顺治元年

《大清会典》。“顺治元年定，凡官吏犯赃，审实者立行处”

斩。违禁多收钱粮火耗者，即以犯赃论。

顺治三年

《大清会典》。凡官员赴任文凭，顺治三年定在京官以

“除授日为始，在外官以领到吏部照会日” 为始，各依定限赴任。其外官升转京职，亦行给凭。

世祖章皇帝参定《律例》，于顺治三年刊布。

《大清律集解附例》：

职官有犯

凡京官、及在外五品以上官、有犯奏闻、请

旨不许擅问。六品以下、听分巡御史按察司、并分司

取问明白，议拟，闻奏区处。

若府州县官犯罪，所辖上司不得擅自勾问，止许开具所犯事由，实封奏闻。若许准推问，依律议拟回奏，候委官审实，方许判决。

其犯应该笞决、罚俸、收赎、纪录者，不在奏请之限。

若所属官被本管上司非理凌虐，亦听开具实迹，实封径自奏陈。

以理去官

凡任满得代、改除致仕等官、与见任同

〈注〉虽为事解任、降等，不追诰命者，并与见任同。

封赠官、与正官同。其妇人犯夫及义绝者、得与其子之官品同。犯罪者、并依《职官犯罪律》拟断。

〈注〉惟“致仕封赠官犯赃，并与无禄人同科。”

无官犯罪

凡无官犯罪，有官事发，公罪亦得收赎纪录。卑官犯罪，迁官事发，在任犯罪，去任事发，犯公罪笞以下勿论。杖以上，纪录通考。为事黜革，笞杖以上，皆勿论。若事干埋没钱粮，遗失官物，罪虽纪录勿论，事须追究明白，但犯一应私罪，并论如律。

〈注〉迁官者谓改除及差委权摄邻近官司。得代去任者谓考满丁忧致仕之类。

同僚犯公罪

凡同僚犯公罪者

〈注〉谓“同僚官吏连署文案，判断公事差错而无私曲者。”

并以《吏典》为首，首领官减吏典一等，佐贰官减首领官一等，长官减佐贰官一等。

〈注〉《四等官》内如有缺员，亦依四等官递减科罪。本衙门所设无四等官者、止准见设员数递减

若同僚官一人，有私自，依《故出入人》罪论；其馀不知情者，止依“《失出入人罪》论。”

〈注〉谓如同僚连署文案官吏五人，若一人有私，自依“故出入人”罪论；其馀四人，虽连署文案，不知有私者，止依《失出入人罪》论，仍依四等递减科罪。

若申上司，不觉失错准行者，各递减下司官吏罪二等。

〈注〉谓如“县申州，州申府，府申《布政司》”之类。

若上司行下所属，依错施行者，各递减上司官吏罪三等。

〈注〉谓如“布政司”行下府，府行下州，州行下县之类。

亦各以吏典为首

公事失错

凡公事失错，自觉举者，免罪。其同僚官吏应连坐者，一人自觉举，馀人皆免罪。

〈注〉谓缘公事致罪而无私曲者；事若未发露，但同僚判署文案，官吏一人能检举改正者，彼此俱无罪责。

其断罪失错，已行论决者，不用此律。

〈注〉谓死罪及笞杖已决讫，流罪已至配所，徒罪已役讫，此等并为已行论决，官司虽自检举，皆不免罪，各依《失入人罪律》减三等，及官吏等级递减科之，故云“不用此律。”其失出入人罪，虽已决放，若未发露，能自检举贴断者，皆得免其失错之罪。

其官文书稽程，应连坐者，一人自觉举，馀人亦免罪，主典不免。

〈注〉谓文案小事五日程，中事十日程，大事二十日程，此外不了，是名“稽程”官。人自检举者，并得全免。惟当该吏典不免。

若主典自举者，并减二等。

称监临主守

凡称“监临” 者，内外诸司统摄所属，有文案相关涉，及虽非所管百姓，但有事在手者，即为监临。称“主守” 者，该管文案，吏典专主掌其事，及守掌仓库、狱囚杂物之类。官吏、库子、斗级、攒拦、禁子，并为主守。

“其职虽非统属” ，但临时差遣、管领、提调者，亦是“监临” 、主守。

大臣专擅选官

一内外管属衙门官吏、有系父子兄弟叔侄者、皆须从卑回避

滥设官吏

其罢闲官吏，在外干预官事，结揽写发文案，把持官府，蠹政害民者，并杖八十，于犯人名下追银二十两，付告人充赏。有所规避者，从重论。

擅离职役

凡官吏无故擅离职役者，笞四十。若避难，因而在逃者，杖一百、罢职役不叙。所避事重者，各从重论

其在官，应直不直，应宿不宿，各笞二十。若主守仓库、务场、狱囚杂物之类，应直不直，应宿不宿，各笞四十。

一各衙门办事官吏、承差不许请人代替。违者、俱问罪、照行止有亏事例、问革为民。其代替者、别有职役、一体问革

官员赴任过限

凡已除官员，在京者，以除授日为始。在外者，以领照会日为始。各依已定程限赴任。若无故过限者，一日笞一十。每十日加一等，罪止杖八十。并附过还职。

若代官已到，旧官各照已定限期，交割户口、钱粮、刑名等项，及应有卷宗籍册完备，无故十日之外不离任所者，依赴任过限论减二等。其中途阻风、被盗、患病、丧事不能前进者，听于所在官司给凭，以备照勘。若有规避诈冒不实者，从重论。当该官司扶同保勘者，罪同。

一、凡官员赴任，两司方面、行太仆苑马寺卿、少卿及盐运司府州县正官，除原定朱限外，有违“至一月以上问罪，三月以上送部别用，半年以上罢职。” 内外凡领札凭官员及佐贰首领杂职等官，违限一月以上问罪，半年以上降级别用，八个月以上罢职，虽有中途《患帖》，并不准理。其《进表朝》

觐、给由公差等项、复任官员、有违限者、各照前例拟

断

一陞除出外文职。已经领

敕领凭。若无故迁延、过半月之上、不辞

“朝出城者，参提问罪。若已辞出城。复入城潜住” 者。

改降别用

无故不朝参公座

凡大小官员，无故在内不朝参，在外不公座署事，及官吏给假限满，无故不还职役者，一日笞一十。每三日加一等。各罪止杖八十。并附过还职。

一在京现任官员、并办事进士、乞恩养病者、行原衙门勘实具奏、请

旨放回。病痊之日、赴部听用。仍行巡按御史、并按察

司查勘。其在外方面有司官员，不许养病。一凡京官养病到家调理痊可、即便依期听用。若有托故延住三年之外起送赴部者，照例革职。若到部虽在三年之外起文尚在三年之内，照例具由奏请定夺。

擅勾属官

凡上司催会公事，立案定限，或遣牌，或差人行移所属衙门督并。如有迟错，依律论罪。若擅勾属官，拘唤吏典听事，及差占推官司狱，各州县首领官，因而妨废公务者，笞四十。若属官承顺逢迎，及差拨吏典赴上司听事者，罪亦如之。其有必合追对刑名，查勘钱粮，监督造作重事，方许勾问，事毕，随即发落。无故稽留三日者，笞二十。每三日加一等，罪止笞五十。

奸党

若在

朝官员交结朋党、紊乱朝政者，皆斩妻子为奴财

产入官

若刑部、及大小各衙门官吏、不执法律、听从上司主使、出入人罪者、罪亦如之

若有不避权势明具实迹亲赴。

御前执法陈诉者、罪坐。奸臣言告之人、与免本罪。仍

将犯人财产均给充赏。有官者陞二等。无官者量与一官。或赏银二千两。

交结近侍官员

凡诸衙门官吏，若与内官及近侍人员、互相交结、漏泄事情、夤缘作弊、而扶同奏启者，皆斩。妻子流二千里安置

一、“罢闲官吏在京潜住，有擅出入禁门交结者，各门仔细盘诘，即拿送该法司著实究问，发烟瘴地面，永远充军。”

上言大臣德政

凡诸衙门官吏士庶人等、若有上言宰执大臣美政才德者、即是奸党。务要鞫问穷究来历明白。犯人处斩

〈注〉连名上言“止坐为首”者。

妻子为奴，财产入官。若宰执、大臣知情，与同罪；不知者不坐。

〈注〉“亦依《名例》”，“至死减一等”法杖一百，流三千。

里不追及妻子财产

同僚代判署文案

凡应行官文书，而同僚官代判署者，杖八十。若因遗失文案，而代为者，加一等。若有增减出入

罪重者从重论

封掌印信

凡内外各衙门印信长官收掌。同僚佐贰官、用纸于印面上封记、俱各画字。若同僚佐贰官差故、许首领官封印。违者、杖一百

任所置买田宅

凡有司官吏、俱不得于见任处所、置买田宅。违者笞五十解任、田宅入官

违禁取利

若监临官吏于所部内举放钱债典当财物者，杖八十；“违禁取利，以馀利计赃重者，依不枉法论” ，并追馀利给主。

〈注〉各主者通算折半科罪。有禄人三十两，无禄人四十两，并杖九十。每十两加一等。罪止杖一百，流三千里，罢职、追夺、除名。

一、听选官吏监生人等，借债与债主及保人同赴任所，取偿，至五十两以上者，借者革职，债主及保人各枷号一个月发落，债追入官。

见任官辄自立碑

凡见任官，实无政迹，辄自立碑建祠者，杖一百。若遣人妄称己善，申请于上者，杖八十。《受遣之人，各减一等。碑祠拆毁》

禁止迎送

凡上司官、及使客经过、若监察御史、按察司官、出巡按治、而所在各衙门官吏、出郭迎送者、杖九十。其容令迎送、不举问者、罪亦如之

一文武官员出入、应令开道、而自不开道、致令应避官员、不曾回避者、俱置不问。若因而生事者、止问上官

弃亲之任

凡祖父母父母、年八十以上，及笃疾、别无以次侍丁，而弃亲之任、及妄称祖父母父母老疾、求归入侍者，并杖八十

一、官员祖父母、父母及年七十果无以次人丁，自愿离职侍养者，听。亲终服满，方许求叙。

激变良民

凡牧民之官，失于抚字，非法行事，激变良民，因而聚众反叛，失陷城池者，斩。

佐职统属殴长官

凡本衙门首领官、及所统属官，殴伤长官者，各减吏卒殴伤长官二等。佐贰官殴长官者、又各减二等。减罪轻者、《加凡斗》一等。笃疾者，绞。死者斩

上司官《与统属官相殴》。

凡监临上司佐贰、首领官、与所统属下司官、品级高者、及与部民有高官而相殴者、并同《凡斗论》。若非相统属官、品级同而自相殴者、亦同《凡斗论》

《九品以上官殴长官》。

凡流内九品以上官，殴非本管三品以上官者，杖六十，徒一年。折伤以上，及殴伤五品以上，若五品以上，殴伤三品以上官者，各加凡殴伤二等。

佐职统属骂长官

凡首领官及统属官、骂五品以上长官、杖八十。若骂六品以下长官、减三等。《佐贰官》《骂长官》者、又各减二等。并亲闻乃坐

听讼回避

凡官吏于《诉讼人》内关有服亲及婚姻之家，若受业师，及素有仇隙之人，并听移文回避。违者，笞四十。若罪有增减者，以故出入人罪论。

《官吏词讼》《家人诉》。

凡官吏，有争论婚姻钱债田土等事，听令家人告官对理。不许公文行移。违者，笞四十。

官吏受财

凡官吏受财者，计赃科断。无禄人，各减一等。官，追夺除名。吏罢役，俱不叙用。

坐赃致罪

凡官吏人等，非因事而受财，坐赃致罪。各主者通算折半科罪。与者、减五等

〈注〉谓如被人盗财，或殴伤、若赔偿及医药之外，因而受财之类，各主者并通算折半科罪。为两相和同取与；故出钱人减受钱人罪五等。又如擅科敛财物，或多收少征，虽不入己；或造作虚费人工物料之类，凡罪由此赃者，皆名“坐赃致罪。”

事后受财

凡有事，先不许财，事过之后而受财，事若枉断者，准枉法论。事不枉断者，准不枉法论。

官吏听许财物

凡官吏听许财物，虽未接受，事若枉者，准枉法。

论事不枉者，准《不枉法论》，各减一等；所枉重者，各从重论。

一，“官吏听许财物，依律议罪，不问为民。”

“在官求索” 借贷人财物。

凡监临官吏、挟势、及豪强之人、求索借贷所部内财物、并计赃准不枉法论。强者准枉法论。财物给主

若将自己物货散与部民，及低价买物，多取价利者，并计馀利，准不枉法论，强者准枉法论。物货价钱，并入官给主。

若于所部内买物，不即支价，及借衣服、器玩之属，若经一月不还者，并坐赃论。

若私借用所部内马牛驼骡驴及车船碾磨店舍之类，验日计雇赁钱，亦坐赃论，追钱给主。若接受所部内馈送土宜礼物，受者笞四十，与者减一等。若因事而受者，计赃以不枉法论。其经过去处供馈饮食及亲故馈送，不在此限。其出使人于所差去处求索借贷卖买，多取价利，及受馈送者，并与监临官吏罪同。

若去官而受旧部内财物及求索借贷之属，各减在官时三等。

一、文武职官、索取土官外国猺獞财物，犯该徒三年以上者，俱发边卫充军

一、凡各沿边地方，各该镇守总兵、副参、游击、守备、都司、卫所等官，但有科敛军人财物，及扣减月粮，计入己赃，至三十两以上，降一级带俸差操。百两以上，降一级，改调烟瘴地面，带俸差操。二百两以上，照前调发充军。三百两以上，亦照前调发永远充军。其沿海地方有犯，亦照前例科断。应改调及充军者，俱发边远卫分

一、云、贵、两广、四川、湖广等处流官，擅自科敛土官财物，佥取兵夫，征价入己，强将货物发卖，多取价利，各赃至满数，犯该徒三年以上者，问发附近卫所充军。若买卖不曾用强，及赃数未满者，照“行止有亏” 事例问革。其科敛财物，明白公用，佥取兵夫，不曾征价者，照常发落。

家人求索

凡监临官吏家人、于所部内取受求索借贷财物、及役使部民、若买卖多取价利之类、各减本官吏罪二等。若本官吏知情、与同罪。不知者不坐

风宪官吏犯赃

凡风宪官吏受财、及于所按治去处、求索借贷人财物、若买卖多取价利、及受馈送之类、各加其馀官吏罪二等

因公科敛

凡有司官吏人等，非奉上司明文，因公擅自科敛所属财物、及管军官吏总旗小旗，科敛军人钱粮赏赐者，杖六十。赃重者，坐赃论。入己者，并计赃以枉法论

其非因公务，科敛人财物入己者，计赃以不枉法论；若馈送人者，虽不入己，罪亦如之。

一、在京在外衙门，不许分外罚取纸札笔墨银朱器皿钱谷银两等项，违者计赃论罪。若有指称修理，不分有无罪犯，用强科罚，米谷至五十石，银至二十两以上，绢帛贵细之物，值银二十两以上者，事发问罪，起送吏部，降一级，用一科罚修理，果曾经手，不准花销，照例起送。若自不经手，支销明白，只依《科敛律》发落。

克留盗赃

凡巡捕官已获盗贼，克留赃物不解官者，笞四十。入己者，计赃以不枉法论。仍将其赃，并论盗罪。若军人弓兵有犯者，计赃虽多，罪止杖八十。

私受公侯财物

凡内外各卫指挥、千百户、镇抚，并总旗、小旗等，不得于私下，或明白接受公、侯伯所与金银、缎匹、衣服、粮米钱物。若受者，军官杖一百，罢职，发边远充军。总旗、小旗罪同，再犯处死。公、侯与者，初犯、再犯免罪，附过三犯，准免死一次。若奉命征讨，与者受者，俱不在此限。

官吏宿娼

凡官吏宿娼者、杖六十。媒合人、减一等

若官员子孙宿娼者，亦如之。附过，候袭荫之日，降一等，边远叙用。

嘱托公事

凡官吏及诸色人等，曲法嘱托公事者，笞五十。但嘱即坐。当该官吏，听从者，与同罪，不从者不坐。若事已施行者，杖一百。所枉罪重者，官吏以故出入人罪论。若为他人及亲属嘱托者，减官吏罪三等。自嘱托己事者，加本罪一等。

若监临势要，为人嘱托者，杖一百。所枉重者与

《官吏同罪》。至死者“减一等。”

若受赃者，并计赃以枉法论。

若官吏不避监临势要，将嘱托公事实迹赴上司首告者，升一等。

长官使人有犯

凡在外各衙门长官、及出使人员、于所在去处有犯者、所部属官等、不得辄便推问、皆须申覆上司区处。若犯死罪，收管听候回报。所掌印信锁钥、发付次官收掌。若无长官，次官掌印者、亦同长官。违者笞四十

有司官吏不住公廨

凡各府州县有司官吏、不住公廨内官房、住街巿民房者、杖八十

若埋没公用器物者，以毁失官物论。

在朝监候律

在朝官员、交结朋党、紊乱朝政者

诸衙门官吏、与近侍人员、互相交结、漏泄事情、夤缘作弊、扶同奏启者

诸衙门官吏、及士庶人等、上言《宰执大臣德政者》

官吏人等、挟诈欺公、妄生异议、变乱成法者。近侍官员、漏泄机密重事于人者

首领官、及属官佐贰官、殴长官至死者

永远充军例

一、文职官吏人等、若父母见在、诈称死亡者、发边外独石等处

顺治四年

《大清会典》。凡领凭赴任违限，顺治四年覆准各官文

凭巡抚布政使按季汇缴，并将到任日期开报。若到任违限，听吏科题参议处。违限一月以上者，罚俸三个月。两月以上者，罚俸六个月。三月以上者，降一级调用。四月以上者，降二级调用。五月以上者，降三级调用。半年以上者，革职。不及一月者，免议。其违限各官，如有患病及中途阻滞，情由果真，即取该府州县印结，申报部科免议。如实无事故，借端观望，赴任迟延，并绕道归里，诈称中途患病者，该督抚查明题参。照“规避例革职。”

又覆准：升任官员领凭后，如任内钱粮盗案未完，或留任候新官交代，及患病不能赴任违限者，该督抚布政使将所误情由查明咨部，准其改限，仍知会吏科。

又题准：“官员赴吏科画凭，迟至半年以上；吏员赴吏科画凭，迟至三月者革职。”

顺治八年

《大清会典》。顺治八年闰二月三十日钦奉

世祖章皇帝谕旨：“治国安民，首在惩贪。大贪罪至死者”，

遇赦不宥钦此

是年礼部题准：“一应回避等仪，令俱照崇德元年定例行。其新设官员，侯、伯与民公同。内大臣与都统同。阿思哈尼哈番与副都统同，阿达哈哈番与参领同，拜他喇布勒哈番、拖沙喇哈番，与佐领同。”

顺治九年

《大清会典》回避仪：

顺治九年题准：“民公、和硕公主、额驸、郡主额驸、侯伯出行，都统精奇尼哈番尚书等官，遇分路行，副都统侍郎等官，遇让道旁行，参领郎中、佐领员外郎、拖沙喇哈番主事等官，遇勒马立于道旁候过。护军校、骁骑校等官及军民人等，俱下马候过。”

都统内大臣、精奇尼哈番，尚书、县主、额驸出行，副都统、侍郎等官，遇让道旁行。参领郎中、佐领员外郎、拖沙喇哈番主事等官，遇勒马立于道旁候过。“护军校、骁骑校等官、及军民人等，俱下马候过。”

护军统领、步军统领、副都统、侍郎、阿思哈尼哈番前锋统领、郡君、额驸等官出行。参领郎中等官、遇让道旁行。佐领员外郎、拖沙喇哈番主事等官、遇勒马候过。《护军校》、骁骑校等官、及军民人等，俱下马候过。

一等侍卫、护卫参领、阿达哈哈番郎中、县君、额驸等官出行，佐领员外郎、拖沙喇哈番主事等官、遇让道旁行。护军校、骁骑校等官、及军民人等、遇俱勒马候过

二等侍卫、护卫、《拜他喇布勒哈番》佐领、员外郎、乡君、额驸、拖沙喇哈番、主事等官出行，护军校、骁骑校等官、及军民人等、遇让道行

凡“民公以下文武各官命妇、俱照本夫回避例。” 顺治十年

《大清会典》：“顺治十年令凡官员有犯贪恶重大事情

应发刑部审问者，在部守候，不必锁拿送门。审有实据。奏请处分。

顺治十二年

《大清会典》。顺治十二年十一月初七日钦奉

世祖章皇帝谕旨：“贪官虽经革职，犹得享用赃资，故贪。”

风不息。今后内外大小贪官。受赃至十两以上者，不分枉法不枉法，俱籍没家产入官。仍依律定罪。钦此。

是年，议准“吏员选除，令默写原日试卷，笔迹相符，然后给凭，随开具年貌、籍贯，咨行该抚查验。”

外官相见仪

是年题准，一提督见总督，由中门入，至仪门外下马。总督至提督堂前下轿，坐次，总督正坐，提督侍坐。如提督有精奇尼哈番者，总督居左，提督居右。文移，总督用札付，提督用咨呈，与巡抚相见，坐次及文移俱平行。如巡抚加兵部衔者，提督于仪门外下马，与巡按、司、道、府、厅相见，坐次文移俱平行。惟府、厅于提督仪门外下轿马。州县见提督。俱由角门出入。提督迎送至堂檐下。后堂待坐。州县官旁坐。文移用呈禀。

一、总兵官见总督，用履历手本。由仪门进，堂上三揖，总督答礼，后堂待坐。总督正坐，总兵官旁坐。出送至堂檐下见巡抚，川堂待坐。巡抚拜总兵官，大堂列坐，俱至仪门下，轿马迎送。至下轿马处，文移俱用手本。巡抚加兵部衔者，总兵官由角门进，堂上三揖，巡抚答礼，后堂待坐。出送至二门，与巡按相见，行宾主礼。与分司、司道、运司相见，俱平行。文移俱用手本，与府厅相见，俱平行。总兵官文移行府，仰经历司抄文呈堂。府亦行经历司，令转呈。总兵官与州县相见，行宾主礼，文移用关牒。

一副将见总督，用《履历》手本，行一跪禀拜，免仍行“一跪一揖礼。” 檐下侍立，待茶，旁立三躬出。如无府衔者，不待茶。初次披执进见，行一跪一揖礼。出更衣、再见，行礼同上。见巡抚，行庭参礼。待茶加府衔者，照司道例进见川堂，待茶出，送至月台口，候入煖阁，三揖出，随看拜。无府衔者，不迎送看拜。初次披执，见庭参，出更衣再见，行礼同上。加府衔者先禀披执，免见。巡按、巡漕、巡盐学院用官衔手本，于大门外下马，由仪门进走西甬道，各院迎至月台下甬道中同。上堂，三揖，递履历、递公文，各一揖。掩门，川堂待茶，对坐，出入让各院先行，同下堂，三揖，送至二门外。副将候各院到公座边，三揖出。副将自称官衔，回看，不用帖。如副将管参将事，见巡按，行庭参礼，用脚色手本。与布、按二司相见，俱平行。文移用手本。走夹道门，与各道相见，俱平行。文移用手本移会。如协守副将于二门外下马，由中门进本道迎至月台下，堂上待茶，出送至二门外。看乘马，与各部分司、运司、府、厅、州、县俱平行。

一参将、游击见总督，用履历手本，披执进见，行一跪一揖礼，出更衣，再见，行一跪一揖，禀拜四叩头。出见巡抚，由角门进，至堂檐下，行“全属礼” ，耳房待茶出，仍行全属礼，旁立三躬出见操抚，用履历手本行礼，与见总督同。见巡按，由角门进，至卷棚中，行“全属礼” ，侍立待茶毕，仍行“全属礼” ，旁立三躬出。初见仍禀“披执” ，见、布、按二司，俱平行。文移用咨文走按察司夹道门，于二门外下马，掩门，川堂待茶。札委者不在此例。见分司、运司各道，俱平行。于二门外下马，由中门进本道迎至堂口，川堂待茶，送至二门外，看乘马。文移用手本札委者，不在此例。与府、厅、州、县相见，俱平行。

一，都司见总督，与参将见总督礼同。掌印都司随二司见巡抚，禀拜，免行三揖礼。掩门，后堂待茶，仍至前堂，三司打躬出，如单见，仍行庭参礼。佥书操捕都司行都司与掌印都司同。凡各都司初见及霜降扬威日，俱披执进参，出更衣，再进，照司道例待茶。掌印都司见巡按，由中门进，至堂台作揖，二堂待茶，初见禀披执，常见随二司，不跪，单见行一跪一揖礼。佥书、操捕都司同行。都司见巡按，由中门进，于西滴水檐前行一跪一揖。礼毕，向东一躬，至衙仗，向上三躬，由西旁行，至中门出。掌印、佥书、操捕各都司，与布、按二司相见，俱平行，文移用咨文走。按察司夹道门，于二门外下马，掩门，川堂待茶。札委者不在此例。见各道俱平行札委者，不在此例。营都司、屯田都司于本道行庭参礼，见见各部分司，俱平行。行都司见户部分司。二门外下轿，后堂待茶。分司回拜，方台下轿，大堂待茶。营都司见分司，用官衔手本，堂前行礼毕，一躬即出，与运司。

府厅州县官，相见俱平行。

一、专城并道标及各营中军守备，见总督、巡抚、巡按，俱由角门进，至堂檐前，行庭参礼。初见，披执行礼。各卫掌印守备并城守守备、中军守备，俱行全叩礼。见布按二司。各道用脚色手本，行庭参礼。文移用“申呈。” 初见禀披执加“都司” 衔者，仍行守备礼。见分司，堂前行礼。分司答躬，文移用“呈” 分司用“仰牌。” 见知府用手本。行属礼文移用。呈府。用照会。见厅官。州县官俱平行。

凡提督总兵以下、守备以上。遇督抚巡按出城阅兵操演。俱披执

顺治十三年

《大清会典》。顺治十三年正月二十九日钦奉

世祖章皇帝谕旨、凡属吏借节礼生辰名色、馈送上司

《公行贿赂》者重治。钦此。

是年题准，州县见提督及总兵官，大门外下马，由东角门进，至堂檐下，向上三躬。茶房待茶，提督、总兵官正坐，州县侍坐，茶毕禀辞。由西角门出，不看拜，文移，州县用“申文，提督、总兵官用照会，见副将用官衔手本。” 大门外下马，进中门，由甬道东边至堂檐下，向上三躬。副将还礼，后堂待茶，送至堂前出，至大门外上马。文移州县俱用“牒呈。” 副将用“照会。” 其馀文武各官相见仪注、俱与十二年例同

又题准：凡官员祖父母、父母、年老无伯叔兄弟者、准其终养

顺治十六年

《大清会典》。顺治十六年闰三月初七日钦奉

世祖章皇帝谕旨：“贪官赃至十两者，免其籍没，责《四十》”

板，流徙席北地方。其应杖责者，不准折赎。钦此。顺治十七年

《大清会典》：“顺治十七年题准贪官流徙席北者，改流。”

宁古塔

顺治十八年

《大清会典》。“顺治十八年，题准一提督往总督衙门总”

督迎至仪门，提督仪门外下轿马。总督住提督衙门。提督迎出仪门。总督仪门外下轿。送至各迎处坐次。总督正坐，提督佥坐。其文移俱用《咨文》。

与巡抚相见，俱平行，文移俱用《咨文》。

司道、分司、运司见提督，于二门下轿马，提督迎出檐下。至阶，提督见司道等官，司道等官迎出仪门。提督仪门下轿马，送至各迎处坐次。提督正坐，司道等官侍坐，文移提督用照会，司道等官用。咨呈府厅往见，提督于大门外下轿马，由中门进坐次。提督正坐，府厅侍坐，提督迎送至檐下。文移提督用札付府厅用。牒呈州县见提督。于大门外下轿马。由东角门进。提督不迎送文移。提督用札付。州县用申文。

一，总兵官往总督衙门，至二门外下马。总督出檐，迎至阶上。总督往总兵官衙门，仪门内下轿，总兵官迎出仪门，送至各迎处坐次。总督正坐，总兵官侍坐。文移总督用照会，总兵官用咨呈。与巡抚相见，行宾主礼。文移俱用咨文。与分司、司道、运司相见，俱平行。文移俱用咨文。府厅见总兵官于二门外下轿马，总兵官迎至檐阶。总兵官见府厅仪门外下轿马，府厅迎出仪门外，送至各迎处坐次。总兵官正坐，府厅侍坐。文移总兵官用照会府厅用。“咨呈。” 州县见总兵官，于大门外下轿马。由中门进。总兵官迎送至檐下坐次。总兵官正坐，州县侍坐。文移总兵官用照会、州县用。“咨呈。”

一、副将、掌印都司见总督，用《履历》手本，于大门外下马。由角门进，总督迎送至檐下，免披报跪礼。见巡抚，由中门进，至仪门外下马，巡抚迎至檐下。巡抚往副将衙门，至堂前下轿，副将迎出仪门外，送至各迎处坐次，巡抚上坐，副将侍坐。文移巡抚用照会，副将用咨呈，免披执、庭参。与分司、司、道、运司、府、厅相见，俱行宾主礼。文移俱用手本。州县见副将，用官衔手本。于大门外下马，由中门进走甬道边，副将迎送至檐下。文移副将用“照会” ，州县用牒呈，免向上三躬。

一、参将、游击以下武官见总督，用履历手本，行一跪三叩头礼，免披执。见巡抚，于大门外下马，由中门进坐。次巡抚正坐，参将、游击侍坐，巡抚迎送至檐下。文移巡抚用札付，参将、游击用牒呈，与布、按二司相见，俱平行。文移俱用咨，札委者不在此例，与各道分司、运司俱行宾主礼；文移俱用手本，札委者不在此例，与府厅俱行宾主礼，文移俱用“平关。” 与州县俱平行。文移俱用手本。

一、掌印都司、营都司、行都司、屯田都司、操捕都司、卫守备、守御所千总、卫千总等官见巡抚，于大门外下马，由角门进，巡抚不迎送。守御所千总、卫千总行一跪三叩头礼。巡抚与各都司文移用札付，各都司用“申文” ，巡抚与守备、千总文移用牌票，守备、千总用申文，免披执，全属礼。各都司见布、按二司，俱行宾主礼，文移俱用手本。札委者不在此例。各都司与各道分司、运司俱平行，文移俱用手本。各都司与府厅州县俱平行，文移俱用平关。

一分防标下中军守备掌印专城。并道标中军及各营中军守备见巡抚，于大门外下马。由角门进。巡抚不迎送文移巡抚用札付。各守备用申文，免披执，行属礼。见司道用官衔手本，于大门外下马，由中门进走甬道边，司道迎送至檐下。文移司道用照会。各守备用牒呈。见分司府厅州县俱行宾主礼，文移俱用“手本。”

凡镇守各省将军、与总督巡抚、提督、总兵官相见。各不相辖、俱行宾主礼。文移俱用咨。其馀文武各官、见本省将军、俱如见总督礼。